## Návrh kúpnej zmluvy

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodného zákonníka

(ďalej aj ako „**Obchodný zákonník**“)

(ďalej aj ako **„Zmluva“**)

**Čl. I**

**ZMLUVNÉ STRANY**

**1.1 Kupujúci:**

Názov: **TOP- Farm, spol. s r.o.**

Sídlo: Topoľnica 309, Topoľnica 925 92

v zastúpení: Andrej Mészáros, Silvia Mészárosová

e-mail: top-farm@top-farm.sk

Tel: 0915 732 251

IČO: 46 958 282

Bankové spojenie:

Č. účtu:

IBAN:

(ďalej aj ako **„Kupujúci“**)

a

**1.2 Predávajúci:**

Obchodné meno:

Sídlo:

Registrácia:

Zastúpený:

IČO:

IČ DPH:

DIČ:

Bankové spojenie:

Tel.:

Email:

Zástupca vo veciach technických:

(ďalej aj ako **„Predávajúci“**)

(Kupujúci a Predávajúci ďalej spolu aj ako **„Zmluvné strany“**)

**Čl. II**

**PREAMBULA**

**2.1** Východiskovým podkladom na uzatvorenie tejto Zmluvy je ponuka Predávajúceho zo dňa ....................., *(uchádzač doplní dátum),* predložená v procese verejného obstarávania s názvom: **„Výrobné technológie“***.*

**Čl. III**

**PREDMET ZMLUVY**

**3.1** Predmetom Zmluvy je dodanie nasledovného zariadenia alebo technológie a to v rozsahu cenovej ponuky uvedenej v prieskume trhu za účelom výberu dodávateľa na predmet zákazky: **„Výrobné technológie“**(ďalej aj ako „**predmet Zmluvy**“) a prevedenie vlastníckeho práva na Kupujúceho.

**3.2** Podrobná špecifikácia predmetu Zmluvy je uvedená v Prílohe č. 1. tejto Zmluvy.

**3.3** Súčasťou dodania premetu Zmluvy je:

3.3.1 doprava a premiestenie do miesta umiestnenia predmetu Zmluvy,

3.3.2 upevnenie na základy,

3.3.3 zaškolenie obsluhy (zamestnancov Kupujúceho) na predmete Zmluvy a to v rozsahu maximálne 2 osoby v rozsahu 10 hodín a to v sídle Kupujúceho,

3.3.4 vykonanie všetkých východiskových odborných prehliadok, odborných skúšok, tlakových skúšok a iných požiadaviek na bezpečnú prevádzku stanovené platnou legislatívou EU a SR,

3.3.5 inštalácia a uvedenie do prevádzky,

3.3.6 dodanie pasportov, záručných listov, a návodov na obsluhu v slovenskom jazyku, zápisníc a osvedčení o vykonaných skúškach, certifikáty a atesty, správy o vykonaných odborných skúškach a odborných prehliadkach a skúškach, prevádzkové poriadky, doklady o zaškolení obsluhy Kupujúceho a doklady súvisiace s predmetom Zmluvy a potrebných pre riadnu prevádzku predmetu Zmluvy,

3.3.9 15 dňová ( kalendárne dni) skúšobná prevádzka predmetu Zmluvy,

3.3.10 zapojenie do jestvujúcich rozvodov médií – elektrická energia, voda, stlačený vzduch, odvetranie a odsávanie ak je to potrebné pre uvedenie predmetu zákazky do funkčnej prevádzky

**3.4** Celý predmet Zmluvy musí byť certifikovaný v súlade s platnou legislatívou EU a SR a musí byť hygienicky nezávadný.

**3.5** Vlastnícke právo k predmetu Zmluvy alebo jeho časti prechádza na Kupujúceho dňom podpísania montážneho protokolu.

**3.6** Predávajúci vyhlasuje, že je vlastníkom dodávaného predmetu Zmluvy, resp. je plne oprávnený na predaj podľa tejto Zmluvy ako aj na prevedenie vlastníctva k predmetu Zmluvy na Kupujúceho. Predávajúci vyhlasuje, že predmet Zmluvy nie je predmetom záložného práva, neviaznu na ňom žiadne ťarchy a ani iné vecné bremená, resp. iné práva tretích osôb.

**3.7** Predávajúci sa zaväzuje zabezpečiť spätný odber, recykláciu alebo opätovné použitie obalov, ktoré sú súčasťou dodania tovarov.

**Čl. IV**

**TERMÍN A MIESTO DODANIA**

**4.1** Zmluvné strany sa dohodli, že Predávajúci dodá predmet Zmluvy na základe výzvy Kupujúceho potom ako nadobudne táto Zmluva účinnosť.

**4.2** Zmluvné strany sa dohodli, že Predávajúci najneskôr do 90 dní od zaslania výzvy Kupujúceho dodá celý predmet Zmluvy v rozsahu uvedenom v čl. III tejto Zmluvy, t.j. spolu so všetkými jeho súčasťami.

**4.3** Miestom umiestnenia predmetu Zmluvy je sídlo Kupujúceho uvedeného v článku I tejto zmluvy.

**4.4** Predávajúci je povinný umiestniť predmet Zmluvy podľa požiadaviek Kupujúceho a to v zmysle bodu 4.4 tejto Zmluvy. Za týmto účelom Predávajúci vyhlasuje, že sa oboznámi s miestom umiestnenia predmetu Zmluvy v primeranom predstihu tak, aby v čase umiestnenia predmetu Zmluvy nenastali prestoje, pričom mu Kupujúci v tejto súvislosti poskytne potrebnú súčinnosť.

**4.5** Predávajúci je povinný oznámiť Kupujúcemu najneskôr osem (8) pracovných dní pred dodaním predmetu Zmluvy alebo jeho časti presný dátum a čas dodania. Predávajúci oznámi dátum a čas dodania písomne tak, aby doručením oznámenia Kupujúcemu bola zachovaná lehota podľa predchádzajúcej vety. Ak sa zmluvné strany nedohodnú inak, predmet Zmluvy musí byť dodaný naraz s celým príslušenstvom (súčasťami).

**4.6** O priebehu umiestnenia predmetu Zmluvy Zmluvné strany vyhotovia montážny protokol, ktorý bude obsahovať identifikáciu umiestneného predmetu Zmluvy alebo jeho časti, označenie jednotlivých častí predmetu Zmluvy, ich identifikačné čísla alebo iné znaky umožňujúce jednoznačné určenie častí predmetu Zmluvy, množstvá a stručný priebeh umiestnenia predmetu Zmluvy a identifikáciu osôb, ktoré sú zodpovedné za umiestnenie predmetu Zmluvy.

**Čl. V**

**KÚPNA CENA**

**5.1** Celková cena predmetu Zmluvy vrátane všetkých jeho súčastí podľa čl. III tejto Zmluvy je stanovená dohodou Zmluvných strán vo výške :

5.1.1 Cena bez DPH ................................... Euro

5.1.2 20 % DPH ................................... Euro

5.1.2 Celková cena s DPH ................................... Euro

**5.2** Podrobná cenová špecifikácia jednotlivých častí predmetu Zmluvy tvorí Prílohu č. 2 tejto Zmluvy.

**5.3** Kúpnacena je stanovená v zmysle zákona č. 18/1996 Z. z. o cenách a vyhlášky č. 87/1996 Z. z., ktorou sa vykonáva zákon o cenách.

**5.4** Kúpnacena zahŕňa všetky náklady Predávajúceho potrebné na dodanie predmetu zmluvy na miesto umiestnenia v rozsahu uvedenom v čl. III tejto Zmluvy .

**5.5** Kúpnacena je nemenná počas celej doby platnosti a účinnosti tejto Zmluvy.

**Čl. VI**

**PLATOBNÉ PODMIENKY, ZAPOČÍTANIE, POSTÚPENIE**

**6.1** Zmluvné strany sa dohodli, že Kupujúci zaplatí Predávajúcemu kúpnu cenu za predmet Zmluvy na základe faktúr vystavených Predávajúcim.

**6.2** Predávajúci je oprávnený vystaviť faktúru za dodanie predmetu Zmluvy nasledovným spôsobom:

6.2.1 Predávajúci je oprávnený vystaviť prvú faktúru po dodaní predmetu Zmluvy v minimálnej hodnote 95 % z kúpnej ceny s DPH, podmienkou vystavenia faktúry je splnenie všetkých nasledovných podmienok:

- podpísaný montážny protokol na dodaný predmet Zmluvy.

6.2.2 Predávajúci je oprávnený vystaviť v poradí druhú faktúru v hodnote 5 % z kúpnej ceny po úspešne ukončenej skúšobnej prevádzke na základe písomného záznamu a písomne prevzatého celého predmetu Zmluvy na základe protokolu o prevzatí predmetu Zmluvy bez vád.

**6.3** Pre vylúčenie pochybností sa Zmluvné strany dohodli, že príslušná faktúra bude vystavené v rozsahu podľa skutočne dodaných častí predmetu Zmluvy, prílohou každej faktúry musí byť doklad (napr. protokol), ktorý je uvedený ako podmienka vystavenia faktúry podľa tejto Zmluvy.

**6.4** Predávajúci je povinný vystaviť faktúru najneskôr v lehote pätnásť (15) dní odo dňa splnenia všetkých podmienok na jej vystavenie a neodkladne doručiť Kupujúcemu.

**6.5** Splatnosť vystavenej faktúry je šesťdesiat (60) dní od jej preukázateľného doručenia Kupujúcemu.

**6.6** DPH bude účtovaná podľa platných predpisov v čase fakturácie.

**6.7** Faktúra predložená Predávajúcim musí spĺňať náležitosti daňového dokladu a musí byť vyhotovená v súlade so zákonom č. 222/2004 Z.z. o dani z pridanej hodnoty.

**6.8** Ak faktúra nebude obsahovať náležitosti vyžadované zákonom č. 222/2004 Z.z. o dani z pridanej hodnoty alebo stanovené náležitosti nebudú uvedené správne v súlade s platnou legislatívou alebo údaje vo faktúre alebo jej prílohy nebudú v súlade s podmienkami dohodnutými v tejto Zmluve, je Kupujúci oprávnený faktúru vrátiť Predávajúcemu bez zaplatenia. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy.

**6.9** Predávajúci bez predchádzajúceho písomného súhlasu Kupujúceho nie je oprávnený postúpiť, ani inak nakladať s pohľadávkami vyplývajúcimi mu z tejto Zmluvy.

**6.10** Predávajúci nie je oprávnený jednostranne si započítať akékoľvek svoje pohľadávky voči Kupujúcemu.

**Čl. VII**

**DODANIE A ODOVZDANIE PREDMETU ZMLUVY, SKÚŠOBNÁ PREVÁDZKA**

**7.1** Predmet Zmluvy alebo každá jeho súčasť musí byť dodaný ako nový a nepoužitý výrobok. Za nový výrobok sa považuje každý výrobok, ktorý ešte nemal vlastníka a má rok výroby totožný s rokom dodania alebo ktorý má rok výroby, ktorý predchádza roku dodania. Za nepoužitý výrobok sa rozumie výrobok, ktorý nebol doposiaľ použitý vo výrobnom procese alebo používaný iným spôsobom.

**7.2** Po dodaní celého predmetu Zmluvy sa uskutoční skúšobná prevádzka minimálne v rozsahu podľa čl. III tejto Zmluvy.

**7.3** V prípade, že sa počas skúšobnej prevádzky minimálne počas pätnástich (15) dní nasledujúcich po sebe neobjavia žiadne vady, tak sa vyhotoví písomný záznam o ukončení skúšobnej prevádzky. V prípade, že sa na predmete Zmluvy objavia počas skúšobnej prevádzky vady, tak sa skúšobná prevádzka predlžuje minimálne o ďalších pätnásť (15) dní a sleduje sa nová skúšobná prevádzka v rozsahu podľa tohto bodu.

**7.4** Po úspešnom ukončení skúšobnej prevádzky Predávajúci vyhotoví protokol o prevzatí predmetu Zmluvy, ktorý bude obsahovať najmä označenie jednotlivých častí predmetu Zmluvy, ich identifikačné čísla alebo iné znaky umožňujúce jednoznačné určenie častí predmetu Zmluvy, množstvá, skutočnosť, či boli alebo neboli zistené ďalšie vady, dátum a miesto preberania, mená a priezviská oprávnených osôb a ich podpisy. V prípade, že Kupujúci vytkne ďalšie vady, tak ich uvedie do protokolu o prevzatí predmetu Zmluvy, pričom v takom prípade je Predávajúci povinný vady odstrániť bezodkladne, následne Zmluvné strany podpíšu nový protokol o prevzatí predmetu Zmluvy podľa tohto bodu. Súčasťou protokolu o odovzdaní predmetu Zmluvy musí byť aj odovzdanie príslušnej dokumentácie k predmetu Zmluvy podľa čl. III tejto Zmluvy v opačnom prípade sa takáto skutočnosť zaznamená do protokolu o odovzdaní predmetu Zmluvy ako vada, ktorú je nutné odstrániť.

**7.5** Nebezpečenstvo škody na predmete Zmluvy, ako aj na veciach a materiáloch, potrebných na dodanie predmetu Zmluvy znášať Predávajúci až do času písomného prevzatia predmetu Zmluvy Kupujúcim na základe protokolu o prevzatí predmetu Zmluvy bez vád.

**7.6** Predávajúci sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov.

**Čl. VIII**

**ZÁRUČNÁ DOBA A ZODPOVEDNOSŤ ZA VADY**

**8.1** Predávajúci zodpovedá za to, že predmet Zmluvy je v súlade s podmienkami tejto Zmluvy a že počas celej záručnej doby bude mať vlastnosti dohodnuté v tejto Zmluve a bude ho možné použiť na skonštruovaný účel.

**8.2** Záruka sa vzťahuje na predmet Zmluvy za predpokladu riadnej starostlivosti a údržby predmetu Zmluvy Kupujúcim v zmysle dokumentov, ktoré mu Predávajúci odovzdá (záručné listy, pasporty, návody,...). Záruka sa nevzťahuje na prípady násilného poškodenia predmetu Zmluvy, resp. poškodenia živelnou pohromou.

**8.3** Záručná dobu na predmet Zmluvy je 24 mesiacov a začína plynúť dňom podpísania protokolu o prevzatí predmetu Zmluvy bez vád.

**8.4** Zmluvné strany sa dohodli, že okrem zákonných povinností Predávajúci počas záručnej doby:

8.4.1 odstránení reklamované vady bezplatne v mieste umiestenia predmetu Zmluvy a

8.4.2 bude reagovať na reklamovanú vadu maximálne do 12 hodín od jej oznámenia a

8.4.3 nastúpi na odstránenie reklamovanej vady najneskôr do 48 hodín od nahlásenia vady Kupujúcim a

8.4.4 odstráni reklamované vady a dodá náhradné diely najneskôr do 72 hodín od nahlásenia vady Kupujúcim.

**8.5** Kupujúci umožní Predávajúcemu prístup do priestorov, kde sa budú vady počas záručnej doby odstraňovať.

**8.6** Kupujúci má právo zabezpečiť odstránenie vád treťou osobou na náklady Predávajúceho len v prípade vzájomnej dohody s Predávajúcim alebo ak Predávajúci neodstráni vady v termíne uvedenom v tomto článku.

**8.7** V prípade, že z charakteru vady bude vyplývať nevyhnutnosť vykonania záručnej opravy v autorizovanom servise, Predávajúci sa zaväzuje dopraviť predmet kúpy na vlastné náklady do autorizovaného servisu.

**Čl. IX**

**ZMLUVNÉ POKUTY A ÚROKY Z OMEŠKANIA**

**9.1** V prípade omeškania Predávajúceho s plnením predmetu zmluvy v dohodnutom termíne si môže Kupujúci uplatniť nárok na zmluvnú pokutu vo výške 0,05 % z kúpnej ceny s DPH za každý aj začatý deň omeškania.

**9.2** V prípade omeškania Predávajúceho s odstránením prípadných vád a nedorobkov zistených pri prevzatí predmetu Zmluvy alebo v prípade vád zistených počas záručnej doby si Kupujúci môže uplatniť zmluvnú pokutu vo výške 0,1 % z kúpnej ceny s DPH za každý aj začatý deň, kedy predmet Zmluvy trpel vadou.

**9.3** V prípade omeškania Kupujúceho s úhradou faktúry v dohodnutej lehote, si Predávajúci môže uplatniť úrok z omeškania vo výške 0,05 % z dlžnej sumy za každý aj začatý deň omeškania.

**9.5** Zaplatením zmluvnej pokuty nie je dotknutý nárok Kupujúceho na náhradu škody v plnej výške.

**Čl. X**

**OSOBITNÉ USTANOVENIA, ODSTÚPENIE OD ZMLUVY**

**10.1** Zmluvné strany sa zaväzujú ihneď si písomne oznámiť závažné skutočnosti, ktoré nastali po podpise Zmluvy a súvisia s predmetom Zmluvy.

**10.2** Zmluvné strany sa dohodli, že ak predmet Zmluvy po ukončení skúšobnej prevádzky nebude spĺňať čo i lej jeden z technických parametrov uvedený v Prílohe č. 1 tejto Zmluvy je Kupujúci oprávnený neprevziať predmet Zmluvy ako celok a Predávajúci je povinný odstrániť všetky nedostatky predmety Zmluvy ihneď.

**10.3** Predávajúci berie na vedomie, že časť finančných prostriedkov na zaplatenie kúpnej ceny bude poskytnutá z verejných zdrojov (najmä Európskej únie a štátneho rozpočtu Slovenskej republiky) a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti sa Predávajúci zaväzuje dodržiavať všetky všeobecne záväzné právne predpisy platné na území Slovenskej republiky, ako aj inštrukcie Kupujúceho, ktoré mu budú v tejto súvislosti dané a súčasne sa zaväzuje bezodkladne, najneskôr do dvoch (2) pracovných dní, poskytnúť Kupujúcemu alebo kontrolným orgánom všetku vyžiadanú súčinnosť. Predávajúci je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej medzi riadiacim orgánom a Kupujúcim a poskytnúť všetku potrebnú súčinnosť, oprávnenými osoby sú najmä:

10.3.1 Poskytovateľ a ním poverené osoby;

10.3.2 Útvar vnútorného auditu Riadiaceho orgánu alebo Sprostredkovateľského orgánu

a nimi poverené osoby;

10.3.3 Najvyšší kontrolný úrad SR, Úrad vládneho auditu, Certifikačný orgán a nimi

poverené osoby;

10.3.4 Orgán auditu, jeho spolupracujúce orgány a osoby poverené na výkon

kontroly/auditu;

10.3.5 Splnomocnení zástupcovia Európskej Komisie a Európskeho dvora audítorov;

10.3.6 Orgán zabezpečujúci ochranu finančných záujmov EÚ;

10.3.7 Osoby prizvané orgánmi uvedenými v písm. a) až f) v súlade s príslušnými

Právnymi predpismi SR a právnymi aktami EÚ.

**10.4** Predávajúci je oprávnený od tejto Zmluvy odstúpiť v prípade, že sa počas skúšobnej prevádzky na predmete Zmluvy objavia vady v takom rozsahu, že skúšobná prevádzka bude trvať viac ako tridsať (30) dní. V prípade odstúpenia od Zmluvy podľa tohto bodu je Predávajúci povinný odstrániť predmet Zmluvy na vlastné náklady.

**10.5** Okrem zákonných podmienok pre odstúpenie od tejto Zmluvy je Kupujúci oprávnený odstúpiť od tejto Zmluvy aj v prípade podstatného porušenia tejto Zmluvy zo strany Predávajúceho, Zmluvné strany považujú v tejto súvislosti za podstatné porušenie Zmluvy najmä, ak Predávajúci:

10.5.1 bude meškať s termínom dodania predmetu kúpy, resp. hociktorej povinnosti podľa tejto Zmluvy o viac ako desať (10) kalendárnych dní,

10.5.2 bez predchádzajúceho súhlasu Kupujúceho prevedie všetky, alebo niektoré práva a záväzky vyplývajúce z tejto Zmluvy na tretie osoby,

10.5.3 poruší akúkoľvek povinnosť vyplývajúcu z ustanovení tejto Zmluvy,

10.5.4 nedodá Kupujúcemu ktorýkoľvek doklad uvedený v čl. III tejto Zmluvy.

**10.6** Predávajúci má právo odstúpiť od tejto Zmluvy v prípade, ak bude Kupujúci v omeškaní s platením faktúry podľa tejto Zmluvy o viac ako 60 dní.

**10.7** Odstúpenie od Zmluvy sa nedotýka nároku na náhradu škody vzniknutej porušením Zmluvy a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po skončení tejto Zmluvy.

**Čl. XI**

**VYSPORIADANIE FINANČNÝCH VZŤAHOV ZA OSOBITNÝCH PODMIENOK**

**11.1** S ohľadom na skutočnosť, že kúpna cena bude financovaná najmä z nenávratného finančného príspevku poskytnutého Európskou úniou a Štátnym rozpočtom SR, Predávajúci berie na vedomie, že môže prísť k situácii, kedy bude Kupujúci povinný vrátiť nenávratný finančný príspevok na základe výzvy poskytovateľa príspevku (napr. Riadiaci orgán ) alebo na základe rozhodnutia orgánov verejnej moci, ktoré sú oprávnené vykonávať kontrolu nad použitím nenávratných finančných príspevkov.

**11.2** V prípade, že Kupujúci bude povinný vrátiť nenávratný finančný príspevok z dôvodu pochybenia Predávajúceho, tak sa Predávajúci zaväzuje v zmysle § 534 zákona č. 40/1964 Zb. Občianskeho zákonníka, že splní takúto povinnosť za Kupujúceho alebo v prípade, ak Kupujúci sám uhradí tieto záväzky, tak Predávajúci zaplatí Kupujúcemu sumu vo výške takto uhradených finančných prostriedkov a to v lehote tridsať (30) dní odo dňa doručenia písomnej výzvy Kupujúceho na takéto plnenie.

**11.3** Záväzok plniť za Kupujúceho alebo nahradiť Kupujúcemu plnenie podľa tohto článku Zmluvy trvajú bez časového obmedzenia.

**Čl. XII**

**DORUČOVANIE**

**12.1** Zmluvné strany sú povinné zachytiť prejav vôle písomne, pričom písomný prejav vôle je nutné doručiť druhej zmluvnej strane. Zásielka určená zmluvnej strane sa doručí prostredníctvom poštového prepravcu, a to poštou doporučene, expresnou kuriérskou službou alebo e-mailom. V prípade e-mailovej komunikácie je zmluvná strana povinná najneskôr do troch (3) dní zaslať písomný prejav vôle, ktorý potvrdzuje e-mailovú komunikáciu.

**12.2** Zmluvná strana, ktorej bol písomný prejav vôle adresovaný je povinná potvrdiť prevzatie takéhoto písomného prejavu vôle. V prípade, že niektorá zmluvná strana odmietne potvrdiť prijatie písomného prejavu vôle, tak sa považuje písomný prejav vôle za doručený momentom, kedy zmluvná strana odmietla potvrdiť prevzatie takéhoto písomného prejavu vôle.

**12.3** V prípade zaslania zásielky prostredníctvom poštového prepravcu sa zásielka považuje za doručenú dňom vrátenia zásielky, hoci sa adresát o obsahu zásielky nedozvie, a to v prípade, ak sa zásielka vrátila z dôvodu, že si zmluvná strana zásielku neprevzala v odbernej lehote, alebo ak sa zásielka vráti z dôvodu, že zmluvná strana je na adrese sídla uvedeného v príslušnom registri (napr. obchodnom registri) neznáma.

**12.4** V prípade doručovania faktúry je nutné, ak nebola faktúra doručená z akéhokoľvek dôvodu, aby sa doručovanie opakovalo aspoň jedenkrát, aby mohla byť faktúra považovaná za doručenú podľa predchádzajúceho bodu.

**Čl. XIII**

**PREUKÁZANIE FINANČNÉHO KRYTIA**

**13.1** Predávajúci je najneskôr do troch pracovných dní odo dňa nadobudnutia účinnosti tejto Zmluvy povinný preukázať Kupujúcemu, že disponuje finančným krytím a je schopný dodať predmet Zmluvy, pričom túto skutočnosť preukáže:

13.1.1 úverovou zmluvou uzatvorenou medzi Predávajúcim a bankou alebo pobočkou zahraničnej banky, napríklad úverová zmluva, rámcová zmluva o úvere, vinkulácia finančných prostriedkov v prospech Kupujúceho ( ďalej len Zmluva o úvere) alebo

13.1.2 iným ekvivalentným dokladom

Takto preukázaná schopnosť dodať predmet Zmluvy tvorí prílohu č. 4 tejto Zmluvy.

**13.2** Zmluva o úvere musí byť uzatvorená minimálne vo výške kúpnej ceny uvedenej v článku V, bod 5.1 (cena bez DPH), ktorú má Predúvajúci podpísanú s bankou alebo pobočkou zahraničnej banky na financovanie predmetu Zmluvy. Zo zmluvy o úvere musí jednoznačne vyplývať suma, na ktorú je uzatvorená, názov predmetu zákazky, disponibilita Predávajúceho s týmito finančnými prostriedkami po uzatvorení Kúpnej zmluvy a počas celého obdobia realizácie zmluvného vzťahu medzi Predávajúcim a Kupujúcim.

**13.3** Kupujúci uzná rovnocenný doklad na úrovni Zmluvy o úvere vydaný bankovou inštitúciou iného členského štátu.

**13.4** V prípade preukázania finančného krytia ekvivalentným dokladom ( 13.1.2), ktorým bude výpis z bankového účtu Kupujúceho, je Kupujúci povinný:

13.4.1 k výpisu z bankového účtu predložiť potvrdenie bankovej inštitúcie o preukázateľnom

finančnom krytí, ktoré nesmie byť staršie ako 5 (päť) pracovných dní.

13.4.2 vo výpise z bankového účtu a v potvrdení bankovej inštitúcie preukázať finančné krytie

minimálne vo výške kúpnej ceny uvedenej v článku V, bod 5.1 ( cena bez DPH)

13.4.3 v priebehu trvania zmluvy predložiť kedykoľvek na vyzvanie Predávajúceho potvrdenie

bankovej inštitúcie o preukázateľnom finančnom krytí minimálne vo výške kúpnej

ceny uvedenej v článku V, bod 5.1 ( cena bez DPH) a to najneskôr do 5 pracovných

dní odo dňa zaslania písomnej výzvy Kupujúceho. Za písomné zaslanie výzvy sa

považuje aj zaslanie formou elektronickej pošty. Potvrdenie bankovej inštitúcie

o preukázateľnom finančnom krytí nesmie byť staršie ako tri pracovné dni

k uplynutiu lehoty na predloženie predmetného potvrdenia bankovej inštitúcie.

**13.5** V prípade, ak Predávajúci uzatvoril zmluvu o úvere s bankovou inštitúciou členského štátu Európskej únie alebo predkladá doklad podľa bodu 13.1.2 a ich originálne vyhotovenie je v jazyku inom ako určil Kupujúci vo verejnom obstarávaní, je Predávajúci povinný na vlastný náklad predložiť aj ich úradne vyhotovený preklad.

**Čl. XIV**

**ZÁVEREČNÉ USTANOVENIA**

**14.1** Pokiaľ nie je v Zmluve dohodnuté inak, riadia sa právne vzťahy z nej vyplývajúce príslušnými ustanoveniami zákona č. 513/1991 Zb. Obchodného zákonníka a súvisiacimi právnymi predpismi platnými v Slovenskej republike.

**14.2** Zmluva nadobúda platnosť dňom jej podpisu zmluvnými stranami a účinnosť nadobudne až po kumulatívnom splnení:

14.2.1 odkladacej podmienky, ktorou je schválenie procesu obstarávania, ktorého výsledkom je táto Zmluva, bez výhrad poskytovateľom nenávratného finančného príspevku, pričom uvedený orgán musí o schválení procesu obstarávania vydať písomné potvrdenie, ktorým schvaľuje proces obstarávania,

**14.3** Každé ustanovenie tejto Zmluvy je nutné vykladať v súlade s účelom Zmluvy tak, aby bolo účinné a platné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté Kritériá ustanovenia tejto Zmluvy. V prípade nevykonateľnosti, neplatnosti alebo neúčinnosti sa Zmluvné strany zaväzujú nahradiť takéto ustanovenie v súlade s účelom Zmluvy a platnými právnymi predpismi, ktoré svojou povahou najbližšie upravujú daný právny vzťah.

**14.5** Neoddeliteľnou súčasťou Zmluvy sú:

14.5.1 Príloha č. 1 - Podrobná špecifikácia predmetu zmluvy (príloha relevantná ku dňu podpisu kúpnej zmluvy, podrobná špecifikácia predmetu Zmluvy musí byť identická s podrobnou špecifikáciou predmetu Zmluvy predloženou v ponuke Predávajúceho v rámci obstarávania),

14.5.2 Príloha č. 2 – Cenová kalkulácia predmetu zmluvy v listinnej podobe (príloha relevantná ku dňu podpisu kúpnej zmluvy, cenová kalkulácia predmetu Zmluvy musí byť identická s cenovou ponukou predloženou v ponuke Predávajúceho v rámci obstarávania),

14.5.3 Príloha č. 3 – Zoznam subdodávateľov (príloha relevantná ku dňu podpisu kúpnej zmluvy),

14.5.4 Príloha č. 4 – Doklad preukazujúci finančné krytie (príloha relevantná v čase nadobudnutia účinnosti zmluvy).

**14.6** Táto Zmluva je vyhotovená v štyroch (4) rovnopisoch, z ktorých každá Zmluvná strana dostane dva (2) rovnopisy.

**14.7** Zmluvné strany vyhlasujú, že si túto Zmluvu pred jej podpísaním prečítali, že bola uzavretá podľa ich slobodnej vôle, jej obsahu rozumejú a na znak súhlasu bez akýchkoľvek výhrad Zmluvu pri plnom vedomí podpisujú.

v ..........................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho

## Príloha č. 1 Zmluvy

**Podrobná špecifikácia predmetu zmluvy**

*(Uchádzač/Predávajúci je povinný uviesť opis predmetu plnenia zákazky, teda predloží opis tovarov, ktoré má v záujme dodávať avšak, ktoré musia zároveň spĺňať požadované technické parametre určené verejným obstarávateľom v časti Opis predmetu zákazky.)*

*v opise uvedie Uchádzač/Predávajúci obchodné názov ponúkaného zariadenia, resp. vybavenia, resp. typového označenie k jednotlivým častiam predmetu zákazky.)*

v ..........................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho

## Príloha č. 2 Zmluvy

**Cenová kalkulácia predmetu zmluvy**

Zákazka: **Výrobné technológie**

*Podrobný rozpočet k predmetu zákazky totožný s Návrhom na plnenie kritérií uvedenom v ponuke uchádzača/predávajúceho v rámci prieskumu trhu.*

v ..........................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho

## Príloha č. 3 Zmluvy

**ZOZNAM SUBDODÁVATEĽOV**

Predávajúci:..........................................................., so sídlom ..........................................................., IČO:

.................. týmto vyhlasujem, že pri dodávke tovarov týkajúcej sa predmetu zákazky:

**„Výrobné technológie“,**

**a) nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy) 1**

**b) budem využívať subdodávky a na tento účel uvádzam: 1**

* podiel zákazky, ktorý mám v úmysle zadať tretím osobám:

..................................................%, t. z. ........................................................€ bez DPH

navrhovaní subdodávatelia

|  |  |  |  |
| --- | --- | --- | --- |
| Názov | Sídlo | IČO | Kontaktná osoba |
|  |  |  |  |
|  |  |  |  |
|  |  |  |  |

predmety subdodávok:

|  |  |
| --- | --- |
| Názov subdodávateľa | Predmet subdodávky |
|  |  |
|  |  |
|  |  |

V ........................, dňa............................

...................................................................................

meno, priezvisko a podpis oprávneného zástupcu (príp. viacerých zástupcov) uchádzača3

1 Nehodiace sa prečiarknite

2 Použite koľkokrát je potrebné

3V prípade účasti skupiny podpísané všetkými členmi skupiny (t.z. oprávneným zástupcom/zástupcami každého člena skupiny).

## Príloha č. 4 Zmluvy

**Doklad preukazujúci finančné krytie**

*(príloha relevantná v čase nadobudnutia účinnosti zmluvy)*